Epentesis

Dalam bidang bahasa, penyelitan (), selitan bunyi () atau epentesis () ialah penyisipan atau penyelitan sesuatu huruf atau bunyi ke dalam sesuatu perkataan tanpa mengubah maknanya.Epentesis di Pusat Rujukan Persuratan Melayu Perkataan epentesis berasal daripada bahasa Inggeris yang berasal pula daripada bahasa Yunani Kuno iaitu perkataan epi- ‘penambahan’, en- ‘dalam’ dan thesis ‘memasukkan’. Epentesis boleh berlaku dalam pelbagai bahasa sama ada penambahan vokal atau penambahan konsonan atas sebab tertentu.

 Epentesis dalam bahasa Melayu

Epetensis berlaku dalam bahasa Melayu disebabkan faktor:
Pengimbuhan kata kerja ekasuku

Apabila kata kerja yang hanya mempunyai satu suku kata diimbuhkan, vokal E pepet [ə] akan diselitkan.Vowel Epenthesis in MalayFONOLOGI PERKATAAN YANG BERKATA AKAR SATU SUKU KATA DALAM BAHASA MELAYU Misalnya:

 meN- + pam → mengepam
 meN- + bom → mengebom
 peN- + cat → pengecat

Memisahkan gugus konsonan

Kata pinjaman yang dipinjamkan lebih awal kebiasaannya akan berlaku epentesis vokal E pepet [ə], sekiranya terdapat gugus konsonan dalam perkataan asal. Hal ini berlaku agar dapat disesuaikan dengan lidah orang Melayu ketika itu.Prefixation and Reduplication in Malay: an Optimality-Theoretical Account Misalnya:
 class → kelas
 glass → gelas
 club → kelab
 stamp → setem
Berlaku juga penambahan vokal a [a] sekiranya gugus konsonan berada di belakang perkataan,Sistem Perkembangan Sistem Ejaan Rumi Bahasa Melayu misalnya:
 fact → fakta
 chart → carta
 lens → lensa

Mengindahkan Pengucapan

Penyisipan bunyi juga berlaku akibat interaksi artikulasi yang bertujuan untuk memperindahkan ucapan.huraian epentesis di bahagian Istilah Bahasa Melayu Misalnya:
 sentiasa → senantiasa
 gantung → gumantung
 bulan → rembulan

 Rujukan

 Bacaan lanjut

 Zaharani Ahmad (1994). Epentesis schwa dalam bahasa Melayu: Suatu analisis fonologi non-linear. Jurnal Dewan Bahasa 38(8), 676-689.